# name
Malaltia de Kikuchi-Fujimoto: presentació d'un cas pediàtric

# metadata.dc.description.abstract[].value
Introducció. La malaltia de Kikuchi-Fujimoto, o limfadenitis necrosant histiocítica, és una patologia benigna poc freqüent que es caracteritza per clínica de febre i limfadenopatia cervical. Predomina en noies joves i habitualment s'autolimita entre els 2 i els 4 mesos sense complicacions. Cas clínic. Es presenta el cas d'una pacient de 14 anys que presenta febre de tres dies d'evolució i adenopaties cervicals dretes. Les setmanes prèvies va presentar un quadre febril que es va autolimitar sense poder filiar-ne l'etiologia. S'amplia l'estudi amb proves complementàries, i es descarten amb l'analítica sanguínia i les proves d'imatge les causes infeccioses o tumorals. Es fa exèresi quirúrgica d'una adenopatia cervical amb intenció diagnosticoterapèutica. L'estudi immunohistoquímic presenta característiques típiques de la limfadenitis necrosant histiocítica. La pacient presenta remissió de la simptomatologia i desaparició de les adenopaties. Comentaris. La limfadenitis necrosant histiocítica és una malaltia poc freqüent, però és important tenir-la en compte en pacients joves amb quadre febril i adenopaties de llarga evolució. La biòpsia del gangli per al diagnòstic definitiu és important per evitar altres proves o tractaments més agressius i innecessaris.

# metadata.dc.rights[].value
(c) Societat Catalana de Pediatria, 2015

# metadata.dc.source[].value
Articles publicats en revistes (Cirurgia i Especialitats Medicoquirúrgiques)

# metadata.dc.title[].value
Malaltia de Kikuchi-Fujimoto: presentació d'un cas pediàtric